CELEX: 32017R1413
Language: el
Date: 2017-08-03 00:00:00
Title: Κανονισμός (ΕΕ) 2017/1413 της Επιτροπής, της 3ης Αυγούστου 2017, για την τροποποίηση του παραρτήματος IV του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ )

4.8.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 203/1
               
            ΚΑΝΟΝΙΣΜΌΣ (ΕΕ) 2017/1413 ΤΗΣ ΕΠΙΤΡΟΠΉΣ
      της 3ης Αυγούστου 2017
      για την τροποποίηση του παραρτήματος IV του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
      Εκτιμώντας τα ακόλουθα:
      
                  (1)
               
               
                  Το οξείδιο του ψευδαργύρου επιτρέπεται ως χρωστική ουσία στα καλλυντικά της καταχώρισης 144 του παραρτήματος IV του κανονισμού (ΕΚ) αριθ. 1223/2009.
               
            
                  (2)
               
               
                  Στη γνώμη της, της 18ης Σεπτεμβρίου 2012 (2), η οποία αναθεωρήθηκε στις 23 Σεπτεμβρίου 2014 (3) η επιστημονική επιτροπή για την ασφάλεια των καταναλωτών (SCCS, στο εξής «ΕΕΑΚ»), κατέληξε στο συμπέρασμα ότι η χρήση του οξειδίου του ψευδαργύρου είναι ασφαλής όταν χρησιμοποιείται ως χρωστική ουσία, στη μη νανομορφή του χωρίς επίχριση, σε καλλυντικά προϊόντα για εφαρμογή στο δέρμα. Ωστόσο, η ΕΕΑΚ θεώρησε επίσης ότι, λαμβανομένης υπόψη της φλεγμονής των πνευμόνων που προκαλείται από σωματίδια οξειδίου του ψευδαργύρου κατόπιν εισπνοής, η χρήση του οξειδίου του ψευδαργύρου σε καλλυντικά προϊόντα που μπορεί να οδηγήσει σε έκθεση των πνευμόνων του καταναλωτή σε οξείδιο του ψευδαργύρου μέσω εισπνοής αποτέλεσε πηγή ανησυχίας.
               
            
                  (3)
               
               
                  Λαμβανομένων υπόψη των γνωμοδοτήσεων της ΕΕΑΚ, η χρήση του οξειδίου του ψευδαργύρου ως χρωστικής ουσίας, στη μη νανομορφή του χωρίς επίχριση στα καλλυντικά προϊόντα, πρέπει να περιοριστεί στις εφαρμογές που δεν μπορούν να οδηγήσουν σε έκθεση των πνευμόνων του τελικού χρήστη μέσω εισπνοής.
               
            
                  (4)
               
               
                  Το παράρτημα IV του κανονισμού (ΕΚ) αριθ. 1223/2009 θα πρέπει επομένως, να τροποποιηθεί αναλόγως.
               
            
                  (5)
               
               
                  Ο κλάδος θα πρέπει να διαθέτει εύλογο χρονικό διάστημα για να προβεί στις απαραίτητες προσαρμογές στη σύνθεση του προϊόντος ενόψει της διάθεσής του στην αγορά και για την απόσυρση των μη συμμορφούμενων προϊόντων από την αγορά.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα IV του κανονισμού (ΕΚ) αριθ. 1223/2009 τροποποιείται κατά τα οριζόμενα στο παράρτημα του παρόντος κανονισμού.
      Άρθρο 2
      Από τις 24 Φεβρουαρίου 2018 μόνο τα καλλυντικά προϊόντα που συμμορφώνονται με τον παρόντα κανονισμό τοποθετούνται στην αγορά της Ένωσης.
      Από τις 24 Μαΐου 2018 μόνο τα καλλυντικά προϊόντα που συμμορφώνονται με τον παρόντα κανονισμό διατίθενται στην αγορά της Ένωσης.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 3 Αυγούστου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 342 της 22.12.2009, σ. 59.
      
         (2)  SCCS/1489/12 Αναθεώρηση της 11ης Δεκεμβρίου 2012, http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14 Αναθεώρηση της 25ης Ιουνίου 2015, http://ec.europa.eu/health/scientific_committees/consumer_safety/docs/sccs_o_163.pdf
      
         ΠΑΡΑΡΤΗΜΑ
         H καταχώριση 144 του παραρτήματος IV του κανονισμού (ΕΚ) αριθ. 1223/2009 αντικαθίσταται από το ακόλουθο κείμενο:
         
            
                        Αύξων αριθμός
                     
                     
                        Ταυτοποίηση ουσίας
                     
                     
                        Όροι
                     
                     
                        Κείμενο των όρων χρήσης και των προειδοποιήσεων
                     
                  
                        Χημική ονομασία
                     
                     
                        Δείκτης χρώματος Αριθμός/ονομασία του κοινού γλωσσαρίου συστατικών
                     
                     
                        Αριθ. CAS
                     
                     
                        Αριθ. EC
                     
                     
                        Χρώμα
                     
                     
                        Είδος προϊόντος, μέρη του σώματος
                     
                     
                        Μέγιστη συγκέντρωση σε έτοιμο παρασκεύασμα
                     
                     
                        Άλλα
                     
                  
                        α
                     
                     
                        β
                     
                     
                        γ
                     
                     
                        δ
                     
                     
                        ε
                     
                     
                        στ
                     
                     
                        ζ
                     
                     
                        η
                     
                     
                        θ
                     
                     
                        ι
                     
                  
                        «144
                     
                     
                        Οξείδιο του ψευδαργύρου (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Λευκό
                     
                     
                         
                     
                     
                         
                     
                     
                        Να μη χρησιμοποιείται σε σκευάσματα που ενδέχεται να συνεπάγονται έκθεση των πνευμόνων του τελικού χρήστη μέσω εισπνοής.
                     
                     
                         
                     
                  
         
            (*1)  Για χρήση ως φίλτρο υπεριώδους ακτινοβολίας, βλέπε παράρτημα VI, αριθ. 30 και 30α.».